Časový odstup medzi coldrexom a alkoholom
Dobrý deň.
Brala som posledné2 dni coldrex za aký časový interval po poslednom nápoji môžem piť alkohol.
Dobrý deň,
ďakujeme za Vašu otázku.
Keďže horúci nápoj Coldrex obsahuje paracetamol, počas celej liečby sa nesmie užívať alkohol. Paracetamol je v dávke nad 6g hepatotoxický a pri súbežnom užívaní s alkoholom sa môže vyvinúť pečeňové poškodenie aj pri nižších dávkach. Z tohto dôvodu neodporúčam užitie alkoholu v rovnaký deň ako sa užíval liek Coldrex.
Samotné ochorenie však predstavuje nadmernú záťaž pre organizmus, takže sa vo všeobecnosti konzumácia alkoholu neodporúča. Vhodné je najskôr sa vyliečiť z daného ochorenia, nechať zregenerovať organizmus a posilniť imunitný systém.
Prajem pekný zvyšok dňa.
S pozdravom
Mgr. Emma Halás Haluščíková